
ΤΕΥΧΟΣ ΔΕΥΤΕΡΟ 


Αρ. Φύλλου 2 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάληψη συνολικής ετήσιας υποχρέωσης έναντι 
του προϋπολογισμού δημοσίων επενδύσεων για 
τα έργα του Προγράμματος Δημοσίων Επενδύσε¬ 
ων 2018. 

2 Καθορισμός χρόνου και τρόπου απόδοσης στον 
καθολικό πάροχο (ΕΛΤΑ Α.Ε.) του επαληθευμένου 
από την Ε.Ε.Τ.Τ. καθαρού κόστους παροχής της κα¬ 
θολικής ταχυδρομικής υπηρεσίας για τα έτη 2013, 
2014 και 2015, η οποία δεν δύναται να υπερβεί τα 
15 εκ. ευρώ ανά έτος, τα απαιτούμενα δικαιολογη- 
τικά, καθώς και κάθε αναγκαία λεπτομέρεια. 


ΑΠΟΦΑΣΕΙΣ 

Αριθμ. 368 _ (1) 

Ανάληψη συνολικής ετήσιας υποχρέωσης ένα¬ 
ντι του προϋπολογισμού δημοσίων επενδύσεων 
για τα έργα του Προγράμματος Δημοσίων Επεν¬ 
δύσεων 2018 . 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

2. Τις διατάξεις του ν. 4270/2014 «Αρχές δημοσιονο¬ 
μικής διαχείρισης και εποπτείας (ενσωμάτωση Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143), όπως τροποποιήθηκε και ισχύει και ιδίως το 
άρθρο 79 παρ. 2. 

3. Το άρθρο 2 του ν.2212/1952 (Α'266) «Περί αναγρα¬ 
φής εις τον Κρατικόν Προϋπολογισμόν από του οικονομι¬ 
κού έτους 1952-1953 και εφεξής πιστώσεων δια δαπάνας 
προβλεπόμενας υπό Συμβάσεων Έργου Δ.Ο.Σ. και Ο.Κ.Α. 
εις βάρος των κεφαλαίων της Ανασυγκροτήσεως». 

4. Το υπ'αρ. 123/2016 προεδρικό διάταγμα «Ανασύ¬ 
σταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 


Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής, Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
και Τουρισμού και Υποδομών, Μεταφορών και Δικτύ¬ 
ων», (Α'208). 

5. Το υπ'αρ. 125/2016 προεδρικό διάταγμα «Διορισμός 
Υπουργών, Αναπληρωτών Υπουργών και Υφυπουργών», 
(Α'210). 

6. Την υπ'αρ. Υ197/16-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση», (Β'3722). 

7. Το π.δ. 147/2017 (ΦΕΚ Α' 192) «Οργανισμός του 
Υπουργείου Οικονομίας και Ανάπτυξης». 

8. Τον κρατικό Προϋπολογισμό του έτους 2018, όπως 
ψηφίστηκε από την Βουλή των Ελλήνων. 

9. Τονν.4507/2017(ΦΕΚΑ'196) «Κύρωσητου Κρατικού 
Προϋπολογισμού οικονομικού έτους 2018». 

10. Την ανάγκη για διευκόλυνση της υλοποίησης του 
Προγράμματος Δημοσίων Επενδύσεων 2018 μέσω της 
υπερανάληψης δεσμεύσεων προκειμένου να είναι εφι¬ 
κτή η επίτευξη του στόχου απορρόφησης του συνόλου 
των προϋπολογισμένων πόρων. 

11. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Προς διευκόλυνση της εκτέλεσης του Προγράμματος 
Δημοσίων Επενδύσεων 2018, την ανάληψη ετήσιας υπο¬ 
χρέωσης έναντι του προϋπολογισμού δημοσίων επενδύ¬ 
σεων 2018 καθώς και την προέγκριση για την ανάληψη 
υποχρέωσης έναντι του προϋπολογισμού δημοσίων 
επενδύσεων 2019 ως ακολούθως: 


ποσά σε εκατ. ευρώ 


Υπολειπόμενη 
δαπάνη για 
ολοκλήρωση 
συνεχιζόμενων 
από προηγούμενα 
έτη έργων ΠΔΕ 

Πιστώσεις 
ΠΔΕ 2018 

Προέγκριση 
ανάληψης 
υποχρέωσης 
(ΠΔΕ 2019) 

Σύνολο 
ανάληψης 
υποχρέωσης 
για ΠΔΕ 
2018 

21.659 

6.750 

2.025 

8.775 




















6 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2/05.01.2018 


Η παρούσα ισχύει για το οικονομικό έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2018 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 4/Η _ (2) 

Καθορισμός χρόνου και τρόπου απόδοσης στον 
καθολικό πάροχο (ΕΛΤΑ Α.Ε.) του επαληθευμέ- 
νου από την Ε.Ε.Τ.Τ. καθαρού κόστους παροχής 
της καθολικής ταχυδρομικής υπηρεσίας για τα 
έτη 2013,2014 και 2015, η οποία δεν δύναται να 
υπερβείτα 15 εκ. ευρώ ανά έτος, τα απαιτούμε- 
να δικαιολογητικά, καθώς και κάθε αναγκαία λε¬ 
πτομέρεια. 

ΟΙ ΥΠΟΥΡΓΟΙ 

ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

I.Τις διατάξεις: 

1. του άρθρου 8 του ν. 4053/2012 «Ρύθμιση λειτουργίας 
της ταχυδρομικής αγοράς, θεμάτων ηλεκτρονικών επι¬ 
κοινωνιών και άλλες διατάξεις» (ΦΕΚ 44/Α707.03.2012), 
όπως ισχύει, 

2. του άρθρου 14 του ν. 4463/2017 «Μέτρα μείωσης 
του κόστους εγκατάστασης υψίρρυθμων ηλεκτρονικών 
επικοινωνιών - Εναρμόνιση της νομοθεσίας στην Οδηγία 
2014/61 /ΕΕ και άλλες διατάξεις» (ΦΕΚ 42/Α730.03.2017), 

3. του άρθρου 39 του ν. 4487/2017 «Ηλεκτρονικό σύ¬ 
στημα διάθεσης τηλεοπτικού διαφημιστικού χρόνου, 
τροποποίηση του ν. 3548/2007, σύσταση μητρώου περι¬ 
φερειακού και τοπικούΤύπου, ειδική σήμανση γραμμω¬ 
τού κώδικα στις έντυπες εκδόσεις, δημιουργία θεσμικού 
πλαισίου για την ενίσχυση της παραγωγής οπτικοα- 
κουστικών έργων στην Ελλάδα και άλλες διατάξεις» 
(ΦΕΚ 116/Α709.08.2017), 

4. του ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (ΦΕΚ/ 
Α7143/28.06.2014), όπως ισχύει, 

5. του ν. 4446/2016 «Πτωχευτικός Κώδικας, Διοικητική 
Δικαιοσύνη, Τέλη-Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και λοιπές 
διατάξεις» (ΦΕΚ/Α7240/22.12.2016), 

6. του άρθρου 4 του π.δ. 123/2016 «Σύσταση Υπουρ¬ 
γείου Ψηφιακής Πολιτικής Τηλεπικοινωνιών και Ενημέ¬ 
ρωσης και μετονομασία Υπουργείου Υποδομών, Μετα¬ 
φορών και Δικτύων» (ΦΕΚ 208/Α704.11.2016), 

7. του π.δ. 82/2017 «Οργανισμός του Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης» 
(ΦΕΚ 117/Α710.08.2017), 


8. του άρθρου 28 του ν.4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις» (ΦΕΚ 29/ 
Α719.3.2015), 

9. του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ ΑΊ25/ 
Α75.11.2016), 

10. της υπ' αριθμ. 3/12.09.2017 απόφαση: Ανάθεσης 
καθηκόντων αναπληρωτή Προϊσταμένου της Γενικής 
Διεύθυνσης Οικονομικών Υπηρεσιών, 

11. του π.δ. 73/23.9.2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ 116/Α723.9.2015), 

12. της υπ' αριθμ. Υ29/8.10.2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ 2168/ 
Β79.10.2015) 

II. Την με αριθ. 301/28 απόφαση της Ε.Ε.Τ.Τ.: «Κανο¬ 
νισμός προσδιορισμού αντικειμενικών τρόπων κοστο¬ 
λόγησης που εφαρμόζονται στο εσωτερικό λογιστικό 
σύστημα του Φορέα Παροχής Καθολικής Υπηρεσίας» 
(ΦΕΚ 1993/Β731.12.2003). 

III. Το από 08.11.2010 Συμβόλαιο Διοίκησης μεταξύ 
Ελληνικού Δημοσίου και Ελληνικών Ταχυδρομείων. 

IV. Την με αριθ. ΟΙΚ 7728/190/13.02.2013 υπουργική 
απόφαση: «Ορισμός περιεχομένου που εμπίπτει στην 
Καθολική Ταχυδρομική Υπηρεσία (Κ.Υ.)» (ΦΕΚ 478/ 
Β728.02.2013). 

ν.Την με αριθ. 686/065/28 απόφαση της Ε.Ε.Τ.Τ.: «Κα¬ 
νονισμός Ειδικών Αδειών ΠαροχήςΤαχυδρομικών Υπη¬ 
ρεσιών» (ΦΕΚ 1876/Β731.07.2013). 

VI. Την με αριθ. 697/129/18.07.2013 απόφαση της 
Ε.Ε.Τ.Τ.: «Καθορισμός μεθολογίας υπολογισμού Καθα¬ 
ρού Κόστους Καθολικής Ταχυδρομικής Υπηρεσίας» 
(ΦΕΚ 2016/Β716.08.2013). 

VII. Την με αριθ. 697/130/18.07.2013 απόφαση της 
Ε.Ε.Τ.Τ.: «Αξιολόγηση της ΠροσαρμογήςτωνΤιμολογίων 
Καθολικών Υπηρεσιών των Ελληνικών Ταχυδρομείων 
(ΕΛΤΑ) για το έτος 2013» (ΦΕΚ 2282/Β712.09.2013). 

VIII. Την με αριθ. ΟΙΚ 72142/1663/04.12.2014 Υπουρ¬ 
γική Απόφαση: «Καθορισμός της ποιότητας των παρε¬ 
χόμενων καθολικών, εθνικών και ενδοκοινοτικών ταχυ¬ 
δρομικών υπηρεσιών» (ΦΕΚ 3423/Β719.12.2014). 

IX. Την από 19.04.2017 Σύμβαση ανάθεσης παροχής 
της καθολικής ταχυδρομικής υπηρεσίας μεταξύ του ελ¬ 
ληνικού δημοσίου και της Ανώνυμης Εταιρείας «Ελληνικά 
Ταχυδρομεία Α.Ε.» (ΕΛΤΑ Α.Ε.). 

X. Την υπ. αριθμ. 1657/Η/28.12.2017 εισήγηση της 
Αναπληρώτριας Προϊσταμένης της Γενικής Διεύθυνσης 
Οικονομικών Υπηρεσιών του Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης. 

XI. Το γεγονός ότι από τις διατάξειςτης παρούσας κοι¬ 
νής υπουργικής απόφασης δεν προκαλείται επιπλέον 
δαπάνη εις βάρος του Κρατικού Προϋπολογισμού. 

XII. Την υφιστάμενη υπηρεσιακή ανάγκη, για την έκ¬ 
δοση δευτερογενούς νομοθεσίας, με την οποία καθο¬ 
ρίζονται ο χρόνος και ο τρόπος απόδοσης του επαλη- 
θευμένου από την Ε.Ε.Τ.Τ. καθαρού κόστους παροχής 

καθολικής ταχυδρομικής υπηρεσίας των ετών 2013, 
2014 και 2015, τα απαιτούμενα δικαιολογητικά, καθώς 
και κάθε αναγκαία λεπτομέρεια προκειμένου τα Ελλη¬ 
νικά Ταχυδρομεία Α.Ε.(ΕΛΤΑ. Α.Ε.), ως Φορέας Παροχής 
Καθολικής Υπηρεσίας (Φ.Π.Κ.Υ.), έχοντας την υποχρέωση, 
στους χρήστες ταχυδρομικών υπηρεσιών, ανεξάρτητα 
από το σημείο της Ελληνικής Επικράτειας στο οποίο 
βρίσκονται, να παρέχει διαρκώς και σε τιμές προσιτές, 
καθολική υπηρεσία συγκεκριμένης ποιότητας, στο πλαί¬ 
σιο των κανόνων του υγιούς ανταγωνισμού και της δια¬ 
φάνειας, αποφασίζουμε: 

Α. Καθορίζουμε τα απαιτούμενα δικαιολογητικά, για 
την έκδοση των σχετικών χρηματικών ενταλμάτων 
και την καταβολή του επαληθευμένου από την Ε.Ε.Τ.Τ. 
καθαρού κόστους παροχής καθολικής ταχυδρομικής 
υπηρεσίας των ετών 2013, 2014 και 2015, το οποίο δεν 
δύναται να υπερβεί τα δέκα πέντε εκατομμύρια ευρώ 
(15.000.000,00 €) ανά έτος και καλύπτεται από τον Κρα¬ 
τικό Προϋπολογισμό, ως Υπηρεσία Γενικού Οικονομικού 
Συμφέροντος (ΥΓΟΣ), όπως ακολούθως: 

1. Αντίγραφο της απόφασης του αρμόδιου για την 
ανάληψη της σχετικής υποχρέωσης οργάνου. 

2. Κατάσταση πληρωμής δαπάνης σε τρία (3) αντί¬ 
γραφα από το Διατάκτη και περιλαμβάνει κατά στήλη: 
αα) τα στοιχεία του δικαιούχου νομικού προσώπου 
Φ.Π.Κ.Υ. (Επωνυμία - τίτλος, Αριθμός Φορολογικού Μη¬ 
τρώου [ΑΦΜ], ταχυδρομική και ηλεκτρονική διεύθυνση 
κ.λπ.), ββ) πληρωτέο ποσό στο δικαιούχο Φ.Π.Κ.Υ. 

3. ΦΕΚ δημοσιεύσεως Καταστατικού της εταιρείας 
ΕΛΤΑΑ.Ε. ως Φ.Π.Κ.Υ. 

4. ΦΕΚ δημοσιεύσεως Πρακτικού Διοικητικού Συμβου¬ 
λίου, των ΕΛ.ΤΑ. Α.Ε. ως Φ.Π.Κ.Υ., περί εκπροσώπησης της 
εταιρείας, ή εάν δεν έχει δημοσιευθεί το ΦΕΚ, η σχετική 
ανακοίνωση περί καταχωρήσεωςτων στοιχείων στο Μη¬ 
τρώο Ανωνύμων Εταιρειών. 

5. Την Σύμβαση ανάθεσης παροχής της καθολικής τα¬ 
χυδρομικής υπηρεσίας μεταξύ του ελληνικού δημοσίου 
και της Ανώνυμης Εταιρείας «ΕλληνικάΤαχυδρομεία Α.Ε.» 
(ΕΛ.ΤΑ. Α.Ε.). 

6. Αντίγραφο απόφασης, από την Ε.Ε.Τ.Τ., περί έγκρι¬ 
σης τήρησης ξεχωριστών λογαριασμών, στο εσωτερικό 
λογιστικό σύστημα των ΕΛ.ΤΑ. Α.Ε. ως Φ.Π.Κ.Υ., 


7. Αντίγραφο βεβαίωσης, από την Ε.Ε.Τ.Τ., περί παροχής 
της καθολικής υπηρεσίας από τα ΕΛ.ΤΑ. Α.Ε. ως Φ.Π.Κ.Υ., 
σύμφωνα με τις διατάξεις του ν. 4053/2012 «Ρύθμιση 
λειτουργίας της ταχυδρομικής αγοράς, θεμάτων ηλε¬ 
κτρονικών επικοινωνιών και άλλες διατάξεις» (ΦΕΚ 44/ 
Α707.03.2012). 

8. Έκθεση της Ε.Ε.Τ.Τ., με την οποία αποφαίνεται ότι 
επαληθεύει το προτεινόμενο κόστος ή επαληθεύει μέρος 
του προτεινόμενου κόστους, σύμφωνα με τις διατάξεις 
της υπ. αριθ. 697/129/18.07.2013 απόφαση της Ε.Ε.Τ.Τ.: 
«Καθορισμός μεθολογίας υπολογισμού Καθαρού Κό¬ 
στους ΚαθολικήςΤαχυδρομικής Υπηρεσίας» (ΦΕΚ 2016/ 
Β716.08.2013). 

9. Τιμολόγιο προς το Υπουργείο Ψηφιακής Πολιτικής, 
Τηλεπικοινωνιών και Ενημέρωσης, με το επαληθευμένο 
καθαρό κόστος και έως το ποσό των 15.000.000,00 ευρώ 
ανά έτος, της παροχής καθολικής ταχυδρομικής υπηρε¬ 
σίας, από τα ΕΛ.ΤΑ. Α.Ε. ως Φ.Π.Κ.Υ. 

Β. Η καταβολή του επαληθευμένου καθαρού κόστους, 
της καθολικής υπηρεσίας, προς τα ΕΛ.ΤΑ. Α.Ε. ως Φ.Π.Κ.Υ., 
θα γίνει με τη δυνατότητα εκταμίευσης των πιστώσεων 
του τακτικού προϋπολογισμού από τον Ειδικό Φορέα 
51-120 της Γενικής Γραμματείας Τηλεπικοινωνιών και 
Ταχυδρομείων του Υπουργείου Ψηφιακής Πολιτικής, 
Τηλεπικοινωνιών και Ενημέρωσης, κατόπιν ενίσχυσης 
της σχετικής πίστωσης από το Υπουργείο Οικονομικών 
και συγκεκριμένα από τον ΚΑΕ 5279 «Δαπάνη παροχής 
καθολικής ταχυδρομικής υπηρεσίας», μετά την έκδοση 
των σχετικών τιμολογίων, ανά έτος, του Φ.Π.Κ.Υ. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2018 
Οι Υπουργοί 

Ψηφιακής Πολιτικής, 

Τηλεπικοινωνιών Αναπληρωτής Υπουργός 

και Ενημέρωσης Οικονομικών 

ΝΙΚΟΛΑΟΣ ΠΑΠΠΑΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2/05.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 



























